**Чэмпіянат свету па водных відах спорту 2017 года** (таксама **Акватыка-2017**) — 17-ы па ліку чэмпіянат пад эгідай Міжнароднай федэрацыі плавання (FINA), які праходзіў у Будапешце (Венгрыя) з 14 па 30 ліпеня 2017 года.

Выбары месца правядзення
------------------------

15 ліпеня 2011 года на Генеральным кангрэсе FINA у Шанхаі месцам правядзення чэмпіянату была абрана Гвадалахара (Мексіка). Незадоўга да галасавання Гуанчжоу (Кітай) і Манрэаль (Канада) знялі свае заяўкі і адзіным канкурэнтам застаўся Ганконг.

У лютым 2015 года, Мексіка адмовілася ад правядзення чэмпіянатаў свету з фінансавых прычын (расходы на арганізацыю чэмпіянату свету склалі б $100 млн). 11 сакавіка 2015 года было абвешчана, што чэмпіянат будзе праведзены ў Будапешце, які высоўваў сваю кандыдатуру на чэмпіянат свету 2021 года.

Спартыўныя аб’екты
------------------

Адным з асноўных аб’ектаў з’яўляўся 50-мятровы плавальны басейн алімпійскага фармату — Нацыянальны плавальны басейн імя Альфрэда Хаяша (венг.: Hajós Alfréd Nemzeti Sportuszoda), размешчаны ў цэнтры Будапешта. Тут ужо праводзіліся такія спаборніцтвы, як чэмпіянаты Еўропы па плаванні 2006 і 2010 года. Але комплекс, які функцыянуе з 1950-х гадоў, ужо састарэў. Яго максімальная ўмяшчальнасць складае 7000 чалавек. Таму было прынята рашэнне аб узвядзенні новага міжнароднага плавальнага цэнтра — «Dagály Swimming Complex», які будзе адказваць усім патрабаванням для маштабных спартыўных падзей.

Dagály Swimming Complex быў пабудаваны на беразе Дуная за паўтара года і адкрыты 19 красавіка 2017 года. Гэта самы вялікі водна-спартыўны цэнтр Венгрыі і адзін з найбуйнейшых ва Усходняй Еўропе. Комплекс уключае тры 50-мятровыя басейны, два з якіх былі задзейнічаны для спаборніцтваў і адзін — для размінак. Дзень адкрыцця быў прымеркаваны да старту чэмпіянату Венгрыі па плаванні і воднаму пола. Падчас чэмпіянату свету тут таксама праводзіліся спаборніцтвы па сінхронным плаванні і скачках у ваду.

Таксама планавалася выкарыстоўваць комплекс «Margaret Island», у якім 4 басейны (два 50-мятровыя і два 33-мятровыя).

Возера Балатан прымала майстроў плавання на адкрытай вадзе. Майстры хай-дайвінга спаборнічалі на часовых збудаваннях насупраць будынка венгерскага парламента.

Каляндар спаборніцтва
---------------------

|  |  |
| --- | --- |
| 1 | Колькасць фіналаў |
| ● | Кваліфікацыйны раўнд |

| Ліпень 2017 | 14 Пт | 15 Сб | 16 Нд | 17 Пн | 18 Аў | 19 Ср | 20 Чц | 21 Пт | 22 Сб | 23 Нд | 24 Пн | 25 Аў | 26 Ср | 27 Чц | 28 Пт | 29 Сб | 30 Нд | Камплектымедалёў |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  Скачкі ў ваду | ● | **3** | **2** | **2** | **1** | **1** | **1** | **1** | **2** |  |  |  |  |  |  |  |  | 13 |
|  Хай-дайвінг |  |  |  |  |  |  |  |  |  |  |  |  |  |  | ● | **1** | **1** | 2 |
|  Плаванне на адкрытай вадзе |  | **1** | **1** |  | **1** | **1** | **1** | **2** |  |  |  |  |  |  |  |  |  | 7 |
|  Плаванне |  |  |  |  |  |  |  |  |  | **4** | **4** | **5** | **5** | **5** | **5** | **6** | **8** | 42 |
|  Сінхроннае плаванне | ● | **1** | **1** | **1** | **1** | **1** | **1** | **1** | **2** |  |  |  |  |  |  |  |  | 9 |
|  Воднае пола |  |  | ● | ● | ● | ● | ● | ● | ● | ● | ● | ● | ● | ● | **1** | **1** |  | 2 |
| Камплекты медалёў |  | 5 | 4 | 3 | 3 | 3 | 3 | 4 | 4 | 4 | 4 | 5 | 5 | 5 | 6 | 8 | 9 | 75 |
| Усяго медалёў |  | 5 | 9 | 12 | 15 | 18 | 21 | 25 | 29 | 33 | 37 | 42 | 47 | 52 | 58 | 66 | 75 |  |

Медальны залік
--------------

  Краіна — гаспадыня спаборніцтваў 

|  Месца  |  Краіна  | Золата | Серабро | Бронза | Усяго |
| --- | --- | --- | --- | --- | --- |
| 1 | Сцяг ЗША ЗША | 21 | 12 | 13 | 46 |
| 2 | Сцяг Кітая Кітай | 12 | 12 | 6 | 30 |
| 3 | Сцяг Расіі Расія | 11 | 6 | 8 | 25 |
| 4 | Сцяг Францыі Францыя | 6 | 1 | 2 | 9 |
| 5 | Сцяг Вялікабрытаніі Вялікабрытанія | 5 | 3 | 3 | 11 |
| 6 | Сцяг Італіі Італія | 4 | 3 | 9 | 16 |
| 7 | Сцяг Аўстраліі Аўстралія | 3 | 5 | 4 | 12 |
| 8 | Сцяг Швецыі Швецыя | 3 | 1 | 0 | 4 |
| 9 | Сцяг Венгрыі Венгрыя | 2 | 5 | 2 | 9 |
| 10 | Сцяг Бразіліі Бразілія | 2 | 4 | 2 | 8 |
| 11 | Сцяг Іспаніі Іспанія | 1 | 5 | 0 | 6 |
| 12 | Сцяг Нідэрландаў Нідэрланды | 1 | 4 | 1 | 6 |
| 13 | Сцяг Канады Канада | 1 | 1 | 5 | 7 |
| 14 | Сцяг Малайзіі Малайзія | 1 | 0 | 1 | 2 |
| Сцяг ПАР ПАР | 1 | 0 | 1 | 2 |
| 16 | Сцяг Харватыі Харватыя | 1 | 0 | 0 | 1 |
| 17 | Сцяг Японіі Японія | 0 | 4 | 5 | 9 |
| 18 | Сцяг Украіны Украіна | 0 | 2 | 7 | 9 |
| 19 | Сцяг Германіі Германія | 0 | 2 | 1 | 3 |
| 20 | Сцяг Мексікі Мексіка | 0 | 2 | 0 | 2 |
| 21 | Сцяг КНДР Паўночная Карэя | 0 | 1 | 1 | 2 |
| 22 | Сцяг Польшчы Польшча | 0 | 1 | 0 | 1 |
| Сцяг Чэхіі Чэхія | 0 | 1 | 0 | 1 |
| Сцяг Эквадора Эквадор | 0 | 1 | 0 | 1 |
| 25 | Сцяг Беларусі Беларусь | 0 | 0 | 2 | 2 |
| 26 | Сцяг Даніі Данія | 0 | 0 | 1 | 1 |
| Сцяг Егіпта Егіпет | 0 | 0 | 1 | 1 |
| Сцяг Сербіі Сербія | 0 | 0 | 1 | 1 |
| Сцяг Сінгапура Сінгапур | 0 | 0 | 1 | 1 |
| Усяго | 75 | 76 | 77 | 228 |

Зноскі
------

1. ↑  Гвадалахара адмовілася ад правядзення чэмпіянату свету па водных відах спорту 2017 года Архівавана 1 верасня 2017.

Спасылкі
--------

* Афіцыйны сайт
* Будапешт плануе ўсіх здзівіць сваім цэнтрам плавання да Чэмпіянату свету 2017